Klónozásos szökevénydráma - Duel.
Magyar felirat: Brigi (brigichan@hotmail.com)
~ Duel - 6. rész ~
Mit akar ez itt tőlem?
Ne feledje, hogy ha követ valakit, könnyedén elcsalhatják valahova!
Uram!
Hol vagyok?
Nem is kórházban vagyok?
Te...
Ki mondta, hogy az engedélyem nélkül szabadon mászkálhatsz?
Nem találtam senkit. Nem tudtam, hogy nem szabad kijönnöm.
De... ön is rendőr?
Az apukám azt mondta,
hogy a pisztolyt csak arra használják, hogy elkapják a rosszfiúkat.
Mikor fog jönni az apukám?
Miért nem látogat meg?
Hagyd abba a sírást!
Szeretném, de nem megy!
Az apád nemsokára itt lesz.
Tényleg?
Menjünk vissza!
Jól van...
Azt hiszed, képes leszel megmenteni engem?
Uram...
Igen?
Szólongattam, de nem válaszolt. Min gondolkozik?
Semmin.
Menjünk!
Rendben...
Ryu nővér.
[Ryu Jeongsuk nővér]
[Apa. Anya. Nézzetek csak meg!]
Kislányom, Mirae.
[Kislányom, Mirae]
Mi a baj? Emlékszel valamire?
Azt hiszem, ismerem ezt a nőt, Ryu Mirae édesanyját...
Micsoda?
Szerintem beszélnem kellene vele még egy kicsit!
Hé, hová mész?
Várjon! Egy pillanat!
Igen?
Talán eszébe jutott valami?
- Igen! - Mire emlékszik?
Ismerte az anyukámat, ugye?
Igen. De valami nincs rendjén.
Emlékszem rá, hogy nézett ki.
Azt hiszem, épp önnel volt várandós.
A „Mirae” nevet írta a babanaplójába,
- és én úgy szólítottam őt, hogy Ryu nővér. - Micsoda?
Akkor azt akarja mondani,
hogy azelőtt találkozott az édesanyámmal, hogy megszülettem volna?
- Menjünk be, és ott beszélgessünk! - Hogyan?
Beszéljünk odabenn!
- Mi a baj? - Halkabban!
Parkol a ház előtt egy autó.
Látta már korábban?
- Miféle autó? - Miről van szó?
A fickót, aki a kocsiban ül,
a kutyaviadal helyszínén már láttam.
Micsoda?
Biztos vagyok benne! Ő is közülük való!
Vagyis azt akarja mondani, hogy a kutyaviadal óta követett minket?
Az nem lehet.
Egy kocsi sem jött utánunk.
De akkor hogy talált itt ránk?
Ezt tőle kell megkérdeznem, hogy megtudhassuk!
Átszerkesztettem és átküldtem neked.
Sajnálom, hogy ilyen sokáig tartott... Halló?
Miért teszi le csak így? Kinek képzeli magát?
Elmentek...?
Még mindig itt vannak?
Nem járt itt senki?
Nem. Hisz csak most mentek le.
Nem lát más, gyanús járművet?
Nem.
Akkor ő az egyedüli.
Ha bármi gyanúsat vesznek észre, azonnal hívják a rendőrséget!
És a biztonság kedvéért aludjanak valahol máshol egy rövid ideig!
Meglátjuk, reggelre hogy alakulnak a dolgok, aztán indulunk.
Jól van.
Miről beszél? Mi folyik itt?
Igaz is, mintha említette volna, hogy a folyosó végén van egy tűzlépcső, ugye?
Igen. Várjon!
Legyen óvatos!
Akárcsak ön! Majd jelentkezem!
[Ryu Mirae - újságíró]
Újságíró?
A fenébe, remélem, ez nem fogja megbonyolítani a dolgokat...
[05M8734]
Gyere elő, te rohadék!
Ez most mit csinál?
Jaj, mit akarhat...?
Ki vagy te?
Azt kérdeztem, ki vagy, seggfej!
Te...!
Ne mozdulj, szarházi!
Te is ott voltál!
Amikor Jin Byeongjun meghalt!
Előtte is találkoztunk már!
Nem emlékszel?
Jaj, istenem! Mirae, jól vagy? Nem esett bajod?
Gyere! Állj fel!
Megütötted magad?
Jól vagyok...
Mi folyik itt? Mi történt vele?
Megállni! Állj meg, rohadék!
Jaj! Jaj, ne! Lee Seongjun!
Te jó ég!
Hé!
Lee Seongjun!
- Seongjun! - Nincs eszméleténél!
Történt vele valami?
Az a férfi tette vele!
- Azt akarja mondani, hogy elkábította? - Igen.
Azonnal kórházba kell vinnie őt!
Mentőt...! Hívjunk egy mentőt!
Nem, kórházba nem mehetek vele!
Figyeljen, ismeri a helyzetünket!
Ebbe belehalhat! Jelenleg ez számít!
Hívjunk egy mentőt, jó?
Nem, azt nem lehet! Semmiképpen!
Kórházba nem mehetek vele!
Ismerek egy jó helyet!
Kérem, ültesse be a kocsiba!
- Segíts neki! Tegyétek be a kocsimba! - Rendben!
Milyen helyről beszél? Válaszoljon!
- Gyorsan! - Merre van?
[Jinsol Klinika]
Biztos vagy benne, hogy jó helyen járunk?
Igen, biztos.
Néhány nappal ezelőtt felfüggesztették a működési engedélyüket.
Tényleg megbízhatunk benne?
Igen, az egyetemről ismerjük egymást.
Egy ilyen helyzetben a betegei a legfontosabbak számára,
még akkor is, ha nem én kérem erre. Megbízhatunk benne.
Azt hiszem, akkor közeli barátok lehettek...
Ott is van!
Nyissa ki az ajtót!
Mire vár még?
Azt akarja, hogy meghaljon, vagy mi? Azonnal hozza őt be!
Az ég szerelmére!
A fenébe!
Gyorsan!
- Kérem, óvatosan! - Tegyék a hátamra!
- Tessék! - Jaj!
Jól van! Jöjjön velem!
Szóval nem tudni, miféle szert adhattak be neki?
Pontosan. A tünetek alapján szerintem valami altató lehetett, nem méreg.
- Jaj! - Mi a baj vele?
Miért rázkódik így? Történt már ilyesmi korábban is?
Nem, mostanáig jól volt.
Ballont!
- Előfordult ez már korábban is? - Hogyan?
Nem érdekel a neve, az életkora, vagy a munkája,
de ezt tudnom kell, hogy megmenthessem az életét!
Ez még sosem fordult elő,
de már említette, hogy néha szorít a mellkasa, és nehezen kap levegőt.
Nem tudja pontosan, milyen betegségben szenvedhet?
- Nem... - Akkor bizonyára nem álltak közel egymáshoz...
Mivel a helyzet sürgős, először kapjon epinefrint!
Még csak a szeme sem rebbent a gyilkosságok után...
[Lee Seongjun - azonosítatlan]
Nem tudom. Tényleg nem tudom!
Korábban könnyen el tudtuk kapni, és esetlennek tűnt...
De ezúttal más volt.
Van egy ikertestvére is.
Van egy másik, aki ugyanígy néz ki.
Az a rohadék... a bűntársa volt! A saját szemeimmel láttam!
Nála van Suyeon.
Nála van a pénz,
és ő hívott engem.
Még nem ment haza?
Valójában épp most értem ide.
Gondoltam, hogy még itt lesz.
Milyen korán bejött dolgozni!
Semmi baj, én nem bánom. Úgyis mindig korán fel szoktam kelni.
Jó ilyenkor az irodában lenni. Nagyon csendes minden.
Lehetséges volna, hogy egy ikerpár két tagja mindenben teljesen egyforma?
Megegyezhet a DNS-ük és az ujjlenyomatuk?
[Lee Seongjun - azonosítatlan]
Nem. Az lehetetlen, még akkor is, ha ikertestvérek.
Ugye? Ez lehetetlen volna...
- Mi a baj? - Nos...
Csupán nem gondoltam volna, hogy képes ilyen butaságot kérdezni.
Igazán aranyos...
Hogy mondta?
Nem, hagyjuk...!
Mit gondol, miért küldött nekem Lee Seongjun levelet, és miért akarta, hogy lássam a gyilkosságot?
Miért akarná tudatni velünk, hogy ő a gyilkos?
Ez egyszerűen túl kockázatos.
Mintha azt akarná, hogy tényleg elkapjuk őt.
A munkám során már annyi furcsa alakkal találkoztam.
Az ilyenek sosem gondolkoznak logikusan.
Tegyük fel, hogy nála is ez a helyzet!
Na és Jang nyomozó?
Jang nyomozó jelenleg nem beszámítható. Mindennek az az oka, hogy eltűnt a lánya.
De én...
Teljesen meg tudom érteni.
Ha ilyesmi velem történt volna meg...
Te jó ég...!
Azt hiszem, én is ugyanezt tettem volna.
Bár azt hiszem, félreérthetően fogalmaztam.
Kérem, tudjon róla, hogy nincs titokban lányom!
Egyáltalán nincs...! Készül valahova?
A főügyész úr ma érkezik vissza, ugye?
- Igen, ma. - Nem maradok távol sokáig.
De értesítsen, ha visszatért!
Rendben, hívni fogom.
Kérem! Megteszek mindent, amit csak kérnek!
Ezért kérem...!
Kérem! Könyörgök!
Ne! Ne! Elég!
Ne!
Ne! Hagyják abba!
Hagyják abba! Elég!
Kérem...!
Ne tegye!
Ne!
[A főügyész irodája]
Szeretném tájékoztatni a fejleményekről...
Szeretném tájékoztatni a fejleményekről.
Idehallgasson! Hülyének néz engem?
- Nem, uram. - Akkor...
Talán szerelmes Jang Deukcheonba?
- Nem, uram. - Akkor miről van szó?
Jang Deukcheon összeállt azzal a fickóval, aki elrabolta a lányát,
és együtt megöltek mostanra több mint 10 embert!
De maga erről nekem semmit sem mondott!
Miért hagyta, hogy itt üljek tudatlanul, mint valami idióta?
Sajnálom, uram...
A rendőrségnek volt némi köze ahhoz, hogy Jang Deukcheon megszökött.
Úgy véltem, súlyos következményekkel járna, ha elmondanám önnek.
És úgy gondoltam, hogy Jang Deukcheon csupán ösztönösen cselekedett,
amiért elrabolták a lányát.
Ezért azt hittem, meg tudom győzni őt az igazságról, hogy feladja magát.
Nem hittem volna, hogy ez az egész még több gyilkossághoz vezet majd...
Hülyének néz?
Hé!
Azt hiszi, azért jutott el idáig, mert alkalmas volt erre a tisztségre?
Talán rosszul ítéltem volna meg?
Hamarabb léptették elő, mint az idősebb kollégáinak nagy részét!
Azért, mert mind ugyanilyen rossz döntéseket hoztak, mint most maga!
Az ő hibáikon felkapaszkodva került oda, ahol most van!
Maga sem kivétel!
Ne hordja úgy fenn az orrát!
Ezzel tisztában vagyok, uram.
Kérem, adjon még nekem egy kis időt, és gondoskodok mindenről!
Amint ezzel az üggyel végeztem,
hajlandó vagyok bármilyen büntetést vállalni, amit csak ki szeretne szabni rám.
Még egy kis időt?
Miért adnék?
Mostanáig mindent helyesen tettem, és keményen dolgoztam.
Azok között, amit véghezvittem, számos dolgot tettem önért is.
Úgy vélem,
legalább ennyit megtehet cserébe.
- Most fenyegetni próbál? - Dehogyis.
Egy szívességet kérek.
Jól van, hát legyen. Tudom, hogy mi mindenre képes.
Sosem adja fel, és úgy áhítozik a pénz után, mint valami nincstelen.
Bízok benne, hogy sikeresen tud gondoskodni erről az ügyről.
Ha megteszi, ezúttal szemet hunyok a történtek felett.
Köszönöm.
És köszönöm a kávét, uram.
[Wu Byeongcheon főügyész]
Tartsunk egy értekezletet 5 perc múlva!
- Ezeket nekem hozza? - Igen.
Choi ügyésznő, miért foltos a blúza...?
Hagyja csak! Ilyen apróságokkal ne foglalkozzon!
- Készüljenek a megbeszélésre! - Igenis, asszonyom!
Magához tért?
Nem, még nem...
Egyébként önnek nem kell bemennie a munkahelyére?
Kim úr már rég elindult munkába.
Betelefonáltam az irodába, és szabadságot vettem ki.
Megteheti ezt ilyen hirtelen?
Nem hinném...
De azt hiszem, tartoznak nekem ennyivel, mert az anyukám nemrég halt meg.
Azt mondták a halála után, hogy pihenjek egy kicsit, de ragaszkodtam hozzá, hogy jól vagyok.
Tegye ezt el!
Elfertőződhet a seb a karján.
Mindenképpen be kell szednie ezt az orvosságot!
És rendszeresen kell ennie is, hogy bevehesse a gyógyszert!
Hallottam Seongjuntól, hogy keresi a kislányát.
Ilyen nehéz időkben nem szabad megbetegednie!
Nem zuhanhat magába!
De...
De miért segít nekünk ilyen sokat?
Mit szeretne megtudni az édesanyjáról?
Én se tudom biztosan...
Nem tudom, mit szeretnék tudni.
De nem ülhetek csak itt tétlenül, mert az igazságtalan lenne.
Hiszen nem idegenekről van szó...
Ők a szüleim, akiknek a gyermekeként a világra jöttem,
mégsem tudok róluk semmit...
Semmit sem tud az édesapjáról?
Nem, semmit...
Se a nevét,
se pedig azt, hogy nézhetett ki.
Az anyukám soha nem mondott semmit.
Mindig, amikor csak megkérdeztem,
azt felelte, hogy jobb, ha nem tudok róla.
Amikor Seongjun azt mondta, hogy emlékszik valamire az anyukámról,
már kezdtem reménykedni,
de most ágyhoz van kötve, ilyen állapotban...
Sok dolgot szerettem volna tőle megkérdezni.
Ön és én ugyanolyan helyzetben vagyunk.
Én is csakis az ő emlékeire hagyatkozhatok.
Értem...
De az életjelei stabilizálódtak,
szóval nem sokára fel fog ébredni. Ne aggódjon miatta!
Remélem, így lesz.
Nem hagyhatom, hogy meghaljon...
Akkor is talpra állítom, hogy ha meghal.
Abból, ami eddig történt, szerintem az derül ki, hogy a gyilkosságoknak még nincs vége.
Bizonyára lesz egy harmadik gyilkosság is.
Zárjuk ki a többieket!
Choi Jushik úgyis célpont volt.
Jól van! Összpontosítsunk Choi Jushikre és Jin Byeongjunra!
Miért ölte meg őket Lee Seongjun és Jang Deukcheon?
Először erre kell rájönnünk!
Milyen életet éltek?
Volt-e haragosuk?
Nézzenek utána mindennek, hogy a családjaik vagy barátaik kapcsán volt-e valami közös bennük!
Csak akkor fogunk rájönni, ki lesz Lee Seongjun és Jang Deukcheon következő áldozata.
[Jang Deukcheon - bűnügyi nyomozócsoport]
Kérem...
Ezúttal mindenképpen előzzük meg őket!
Nos, nem gondolja, hogy túlságosan elrugaszkodott elképzelés,
hogy Jang nyomozó egy gyilkos bűntársa?
Gondolja? Akkor...
Fogalmazzak úgy, hogy „feltételezett bűntárs”?
Nos...
Folytathatom?
Kérem, folytassa, ügyésznő!
Nézzék át a kutyaviadal közelében fekvő utak térfigyelő kameráit,
és azonosítsanak minden egyes járművet, mely behajtott és kihajtott,
amikor a viadal történt!
Gyalogosan nehéz lett volna elszökniük.
Nagy rá az esély, hogy kocsiba szálltak.
Az is lehetséges, hogy volt más segítőtársuk is.
A nyomozásuk során minden lehetőséget vegyenek számításba!
Nem érdekel, hogy fogják csinálni! Csak kapják el őket, kerül, amibe kerül!
Magunk és Jang nyomozó érdekében mondom,
ennek egyszer és mindenkorra véget kell vetnünk!
Nagyon bízok benne, hogy senkit sem fognak befolyásolni a személyes érzései,
és nem felejti el, mi a kötelessége!
[Főnök]
Igen, uram?
Azt mondta, megtalálta a listát. Miért nem értesített a fejleményekről?
Megnézte már?
Elnézést kérek! Még nem tudtam megnézni.
De Lee Seonghun magához vette, így bizonyára ez a helyes lista.
Nem tudott volna jobban gondoskodni a dolgokról?
Hozza el nekem!
A többiről majd mi gondoskodunk.
Ha ezt megtesszük, Lee Seonghun hevesen ellenkezni fog.
Na és? Talán mindent a szájába kell rágnom?
Hiszen eddig semmit sem csinált!
Elnézést kérek!
Naplementéig a kezemben akarom látni azt a listát!
Hát itt vagy.
Igen...
Hallottam, hogy találkoztál vele.
[A szervek kedvezményezettjei]
Igen.
Látni szeretné a listát.
Szerintem ellenőrizni akarja, hogy eredeti-e vagy sem.
Értem...
Tessék!
Köszönöm.
Hamarosan visszahozom.
Tudod, egy csónakban evezünk.
Mit művelsz?
Miért csinálod ezt?
Miben mesterkedsz?
Próbálok megoldást találni arra, hogy együtt dolgozhassunk.
Azt akarod, hogy mindkettőnket kinyírjanak?
Dehogyis.
Azért semmisítettem meg, mert már nincs rá szükségem.
Minden információ itt van a fejemben.
Hiszen ti is mindig így csináljátok ezt, nem?
Könyörtelenül megszabadultok attól, amire már nincs szükségetek.
Azt hiszem, most kénytelenek leszünk összefogni.
Vagy tévednék?
Mostanra én vagyok az egyedüli, aki tudja, mi állt azon a listán.
Volna kedved inni valamit?
Még meg sem ünnepeltem, hogy megkaparintottam a listát.
Egyébként történt valami múlt éjjel?
Lee Seongjun egész éjjel egy kórházban feküdt.
Nem igazán tudom...
Semmi sem történt.
Valóban?
Utánanéztél már, hogy kik viselik most gondját?
A cím alapján utánanéztem.
A nőt úgy hívják, Ryu Mirae.
- Újságíró. - Újságíró?
Lehet, hogy később okoz majd nekünk némi bonyodalmat.
Mihez kezdjünk?
Ne intézzük el most?
El is tudod majd intézni anélkül, hogy hibáznál?
Aggódok, hogy problémát fog majd okozni nekünk.
Nos, ezt rád bízom.
Dönts felelősségteljesen!
Láttad Choi ügyésznő blúzát?
Igen, láttam...
A főügyész úr biztos nagyon leszidta őt.
Biztos ezért akarja ennyire elkapni a főkönöt.
Inkább ne is beszéljünk erről!
Képtelen vagyok elfelejteni, ahogy a kutyaviadalok helyszínén rám nézett.
Még mostanában is visszaköszön az álmaimban...
Ugyan, semmilyen bizonyítékot nem találtak!
Nem ez az igazán nagy gond.
Akkor mi?
Hát nem tudod?
Egy más nevén futó kocsi, egy eldobható telefon és egy pisztoly...!
Ha rájönnek, hogy tőled kapta a fegyvert, neked véged!
Hé!
Mi van, ha valakit megölnek azzal a pisztollyal?
Muszáj így rám ijesztened?
Mindössze aggódok, ez minden.
Most csak még jobban aggódok!
Én is össze vagyok zavarodva.
Szerinted helyes volna hagyni, hogy a főnök ezt így folytassa?
Olyan sok ember halt már meg.
És egyáltalán nem biztos, hogy nem Lee Seongjun volt az elkövető.
Nekem sincs jobb ötletem.
De akkor sem árulhatom el a főnököt!
Ezt te is tudod!
Ugyan minek ez a hősködés?
- Mi? - Én sem fogom elárulni őt!
Megyek és hozom, amire szükségünk lesz.
Jaj, ez a kis szaros...!
Mindig övé kell, hogy legyen az utolsó szó...!
Hé!
Hé, csendben menj be!
Jól van.
Te, Hyeongshik!
Ó, Park csoportvezető úr!
Gyere ide! Jaj már, gyere ide!
Beszéljük, de gyorsan!
- Miért csinálja ezt? - Csak gyere velem!
De most dolgom van...
Nagyon rég nem találkoztunk. Annyira örülök, hogy látlak!
Még meglátnak minket...!
- Hé! - Igen?
Pontosan mi ez az egész?
Miről beszél?
Na mit gondolsz? Jang Deukcheonról!
Miért segített megszökni annak a fickónak, aki elrabolta a lányát?
Miről beszél...? Honnan tud erről?
A rendőrségnek nem volna szabad tudnia erről!
Jaj már, te zsivány!
Van fogalmad róla, mióta dolgozok én a bűnügyi részlegen?
Szóval miben sántikáltok?
Hagyjuk! Úgyis elég nyilvánvaló.
Biztos azért tette mindezt, hogy megtalálja a lányát, Suyeont.
Deukcheon jól van? Nem sérült meg?
Gyerünk már! A nyakamat rá, hogy tartja veled a kapcsolatot!
Sajnálom!
Amint lenyugszanak kicsit a dolgok, elmondok önnek mindent.
Ő az egyetlen barátom ezen a helyen, és olyan bosszantó egy alak!
Hát jó... Csak tudni szerettem volna, hogy jól van-e.
Jól van akkor. Biztos nem könnyű ez most nektek.
Viszlát!
Mondd meg neki, hogy hívjon fel, ha segítségre van szüksége!
És tudasd vele, hogy csak egyszer fogok neki segíteni!
Ez a szarházi tetű!
Hogy mer utasítgatni engem?
Csak azért van még életben, mert megkapja tőlem ezt az orvosságot!
Tudnia kellene, hol a helye!
[Főnök]
Igen, uram?
Nos... sajnálom, uram!
Változás történt a terveinkben.
Még szép, hogy Park csoportvezető úr megsejtett valamit,
hiszen a főnök hirtelen szabadságot vett ki, és most nem is elérhető.
Tudom. Úgy tűnt, aggódik érte.
Gondolod, hogy lesz még egy gyilkosság,
mint ahogy Choi ügyésznő is mondta?
Remélem, nem...
Az a dolgunk, hogy ezt megakadályozzuk.
Sajnálom. Egy örökkévalóságnak tűnt, míg megtaláltam önöket.
A 90-es évek aktáit nem digitalizálták.
Hihetetlen mennyiségű információról van szó.
És akkoriban nagyon sokan kerültek börtönbe, vagy ki onnan.
- Azt mondta, 1992? - Igen.
Lehet, hogy beletelik kis időbe, míg átnézik. Minden össze van keveredve.
[Halotti bizonyítványok]
- Megnézzük. Köszönjük! - Kérem.
[Halotti bizonyítványok]
[Koreai Orvosi Kamara]
Ejnye, hiszen ön ügyész!
Nehéz lett volna előzetesen értesítenie minket?
Ennek az az oka, hogy sietünk. Sürget minket az idő.
Meg tudná ismételni a nevet?
„Jin Byeongjun”.
Ez a társadalombiztosítási azonosítószáma.
„Jin Byeongjun”?
[Orvos keresése]
[Orvosi engedély száma: 54694, Regisztráció dátuma: 1990. március 4.]
Tessék! Ő az?
Igen, ő az.
Parancsoljon!
Köszönöm!
[Orvosi információk]
[Halotti bizonyítvány]
Na lássuk...
Megvan!
- Choi Jushik! - Mi?
[Halotti bizonyítvány]
[Szívinfarktus következtében beálló szívbénulás]
Papíron minden rendben lévőnek látszik.
Akkor hogy lehetséges, hogy valaki, aki 20 éve halott,
mostanáig élt és virult?
[Az orvosi részleg vezetője: Jin Byeongjun]
Várjunk csak!
- Mi ez? - Micsoda?
Valami baj van?
Mi van? Mi az?
Amikor Choi Jushik meghalt, az orvosi részleg vezetője...
- Jin Byeongjun volt. - Micsoda?
[Az orvosi részleg vezetője: Jin Byeongjun]
Jin Byeongjun volt az orvos, aki megállapította Choi Jushik halálának időpontját,
amikor a Jongdüngpo Börtönben ült.
Choi ügyésznő!
[Az orvosi részleg vezetője: Jin Byeongjun]
Épp most ellenőriztem. Mennyi ideig vezette az orvosi részleget?
1992 és 1993 között.
Másfél év után felmondott.
Utána nincs róla feljegyzés.
Jól van, szép munka! Jöjjön vissza az irodába!
Vagyis ez azt jelenti, hogy Jin Byeongjun meghamisította Choi Jushik halálának dokumentumait.
Bizonyára valami kapcsolat lehetett közöttük.
Azt hiszem, ez lehet az oka annak, hogy Lee Seongjun gyilkol.
Tessék, Choi ügyésznő!
Listát kérek azokról a rabokról, akik abban az időszakban haltak meg,
amikor Jin Byeongjun 1992 és 1993 között a börtön orvosi részlegét vezette!
És találjanak kapcsolódó anyagokat is!
Értettem, asszonyom!
Kérem, térjen magához!
Kérem!
Oly sok kérdést szeretnék feltenni önnek!
Hogy van?
Még nem tért magához.
Miért nem ébred fel?
- Na és a másik férfi? - Kiment a mosdóba.
- Elment megmosni az arcát. - Akkor jó.
Beszélnünk kell!
Mi az, amiről így, négyszemközt szeretnél beszélni velem?
Nos, előtte nem tudtam volna elmondani, még akkor se,
- ha nincs eszméleténél. - Miről van szó?
Mennyi idős a páciens?
Ez tényleg ennyire fontos?
Korábban nem érdekelt különösebben.
Most viszont már érdekel.
Hány éves lehet?
Miért... miért kérdezed?
Úgy tűnik, a 20-as vagy 30-as éveiben járhat.
De a szervei nem.
Ezek a vérvizsgálatának eredményei.
Ezek...
Tényleg az ő leletei?
Igen. Őrület, nem igaz?
~ a megemelkedett szint súlyos májkárosodásra utal ~
Az aminotranszferáz és aminotranszferáz értékei négyszeresei a normálisnak.
~ a megemelkedett szint veseelégtelenségre utal ~
A kreatininszintje is kétszerese a megszokottnak.
Biztos, hogy ezek nem egy 60-70 éves ember eredményei?
Ráadásul ennél nem is lehetne rosszabbul!
Ennek akkor sincs semmi értelme, ha a páciens fiatalabbnak néz ki a koránál.
Biztos vagyok benne, hogy nem a kábító hatású szer miatt esett össze.
Mindenre kiterjedő állapotfelmérést kell végeznünk nála,
de biztos vagyok benne, hogy a szervei nem működnek megfelelően.
Megdöbbentő, hogy ilyen állapotban egyáltalán képes volt eszméleténél maradni,
és nem ájult el mostanáig.
Mit mondott az orvos? Mikor fog magához térni?
Nos, azt mondta, hamarosan felébred majd. Csupán várnunk kell egy kicsit.
Hogy őszinte legyek, nem gondoskodtam róla rendesen, mikor azt mondta,
hogy nem érzi jól magát.
Valójában nem foglalkoztam vele.
Ráparancsoltam, hogy nyerje vissza az emlékeit, és megtalálhassam a lányomat.
Csak sürgettem őt, hogy próbáljon visszaemlékezni...
Nem az ön hibája, hogy beteg.
Ne hibáztassa magát ennyire!
Mégsem változott semmi.
Borzasztóan érzem magam, amiért ezt gondolom, de...
Aggódok, mi lesz az én Suyeonommal, ha nem térne többé magához.
Most másra sem tudok gondolni...
Én is láttam az elkövetőt.
Pontosan úgy nézett ki, mint Seongjun,
de azt mondta, hogy nem ikrek.
Mit gondol, miért akarja, hogy Seongjunt büntessék helyette,
és hogy ennyit szenvedjen miatta?
Egyvalamiben biztos vagyok.
Nála van Suyeon.
Neki pedig...
Vállalnia kell a felelősséget azok miatt a bűncselekmények miatt, amiket az a rohadék elkövet.
Seongjun ugyanezt mondta.
De miért?
Kell, hogy legyen bizonyíték, még ha ugyanúgy is néznek ki.
Ő és az a rohadék teljesen ugyanolyan.
Megegyezik a DNS-ük, az arcuk,
de még az ujjlenyomatuk is.
Úgy döntöttem, hogy nem használunk kontrasztanyagot, nehogy rohamot kapjon tőle,
de szerintem ezt kellene csinálnunk.
Amint megvan a CT eredménye,
meg fogjuk tudni érteni, mi lehet a baj vele.
Akkor vigyük?
Jól van.
Ne törd magad ennyire!
Úgyis hamarosan meg fogsz halni,
még ha én magam nem is öllek meg.
Lehet, hogy ő már tudja, mi lehet Seongjun baja?
Ő és az a rohadék teljesen ugyanolyan.
Megegyezik a DNS-ük, az arcuk,
de még az ujjlenyomatuk is.
De...
Ez sehogy sem lehetséges.
Klónozott állat?
A klónozott állatok nem élnek sokáig.
A fajukra jellemző, várható életkornak mindössze negyedéig élnek.
Biztos, hogy ezek nem egy 60-70 éves ember eredményei?
Ez olyan szomorú...
Minden, amit az ember csinál, tökéletlen.
Nem igaz?
A klónozás mellékhatása lenne...?
Ez lehetetlen...!
Mégis hogy juthatott ez eszembe?
Edző úr! Bocsásson meg egy pillanatra! Köszönöm!
Halló?
Én vagyok az.
Bocsásson meg, kisasszony! Akadt egy kis probléma.
Ez nyilvánvaló, nem?
Lee Seonghun nem ostoba.
Ilyen könnyedén nem akarja majd átadni nekünk.
Egyelőre hagyjuk, hadd menjen a saját feje után,
de mindenképpen tartsák jól szemmel!
De mit gondol, mennyi időbe telik majd,
míg azokat a szerveket visszaszerezzük?
A fenébe... Nagyon súlyos az állapota.
Tényleg?
Rosszabb, mint gondoltam.
Talán valami veleszületett rendellenesség?
Vagy egyszerűen csak ennyire nincs szerencséje?
Hm?
Ez meg mi?
Mi a baj?
[05M8734]
Ki ez a férfi?
Honnan tud minden lépésünkről?
Figyelt minket...!
Tudta, hogy Lee Seongjun...
... itt rejtőzik?
Nézd csak meg ezt!
Egy pillanat!
Olyan, mint egy fémdarabka.
Miért lenne fémdarabka a kézfejében?
Olyan, mintha valaki szándékosan vágta volna meg egy szikével.
Elég mély a seb.
Ez egy nyomkövető!
Micsoda?
Az a fickó egy nyomkövetőt ültetett be Seongjun kezébe!
Ezért tudta mindig, hogy hol is van valójában!
Kölcsönkérhetném a kocsiját?
Egy pillanat!
Hová akar menni vele?
Mondtam már, mennyire hálás vagyok önnek?
Tessék?
Nem...
Értem...
Akkor mondjuk, hogy most megtettem.
Ha Seongjun magához térne,
vigye őt innen valahova máshova! Ne várjanak meg!
Itt most nincs biztonságban!
Egy pillanat!
Mihez akar kezdeni egyedül?
Tenni, ami a dolgom.
Nem állhatok itt mellette, hogy megvárjam, míg velem tud jönni.
Sajnálom, de lehet, hogy hosszabb időre kölcsön kell vennem a kocsiját. Később majd meghálálom.
[Jinsol Klinika]
[Ikhong]
Halló?
Mirae! Merre vagy?
Természetesen a kórházban.
A kórházban? Ott merre?
Nem láttam odakinn a kocsidat, ezért gondoltam, hogy elmentél valahova.
A nyomozó magával vitte.
Jang nyomozó?
Ő aztán szeret kölcsönvenni dolgokat...
Vagyis most nincs itt?
Így van.
A társa felébredt már?
- Még nem... - Pompás!
Akkor most menjünk!
Hova?
El kellene mennünk innen, ahová csak tudunk!
Mostantól csak magunkkal kellene foglalkoznunk!
Többet tettél értük, mint szükséges lett volna.
Jang nyomozó már elment.
Ennek a fickónak pedig...
Az orvos biztosan jól a gondját viseli majd. Menjünk!
Nem lehet. Bárhová is megyek, ő velem fog jönni.
Mirae!
Most nagyot csalódtam benned!
Ezek az emberek mind ennyire fontosak számodra?
Hogy őszinte legyek,
van valami, amit még nem voltam képes elmondani neked.
Ez is az oka annak, amiért úgy döntöttem, hogy velük maradok.
Mi volna az?
Most meg hová megy? Milyen bosszantó...!
Mit akar ez itt tőlem?
Ne feledje, hogy ha követ valakit,
könnyedén elcsalhatják valahova!
Szerinted nem furcsa ez egy kicsit?
De akkor most hány éves?
Hogy szólíthatta Ryu nővérnek az édesanyádat, mielőtt te megszülethettél volna?
Mivel te 27 éves vagy,
neki legalább a 30-as évei közepén kellene járnia,
még ha általános iskolás korában találkozhatott is anyukáddal.
Az emlékeit még nem nyerte vissza teljesen,
szóval lehet, hogy összekeveredtek a dolgok a fejében.
De az arca alapján ugyanannak a férfinak tűnik.
Mirae!
Nem hinném, hogy a képen látható férfi a bent fekvő barátunk lenne.
Micsoda?
Nem is tudtam, hogy van egy ilyen titkos hely a laboratóriumunkban.
Ki hitte volna...?
Kisasszony!
Kérem, az vezérigazgató úrnak ne szóljon róla!
A vezérigazgató úrnak? Kire gondol?
Az apámra? Vagy a bátyámra?
Igen...
Ne aggódjon! Nem mondom el nekik.
Hogy őszinte legyek,
ez nem is az én felelősségem, nem igaz?
Eleve nem is kellett volna elmondania, hogy ez a hely létezik.
Így, hogy már tudok róla, miért is ne jöhetnék el, hogy megnézzem?
Nézd csak meg a naptárt a falon!
Nézd meg jól! Nézd meg, milyen évet mutat!
1993-at...!
Egy pillanat!
Ha ez a kép tényleg 1993-ban készült, akkor az 24 éve történt.
Ez a fickó nem lehet ugyanaz, mint aki ezen a képen van!
Mennyi ideje van ez már itt?
Azóta, hogy ez történt vele. Vagyis 1993 óta.
Vagyis azt akarja mondani, hogy ez itt áll már 24 éve?
Igen...
Magyar felirat: Brigi (brigichan@hotmail.com)
Angol felirat: VIU
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com